Ρεγκοσαλάτα αυθεντική από τη Σμύρνη
Οι Σμυρνιοί, ανάλογα με την οικονομική τους κατάσταση, έφτιαχναν τη σαλάτα με χαβιάρι, αυγά σολομού, ρέγκας ή ταραμά.
1 μικρό ξερό κρεμμύδι, καθαρισμένο, 100 γρ. αυγά ρέγκας , 2 κουτ. γλυκού ξίδι από λευκό κρασί, χυμό από 1 μέτριο λεμόνι , 100 γρ. ψωμί μπαγιάτικο, χωρίς την κόρα, μουσκεμένο σε νερό και καλά στυμμένο., 120 ml ελαιόλαδο
Για να φτιάξουμε τη ρεγκοσαλάτα ξεκινάμε χτυπώντας στον κάδο του πολυκόφτη το κρεμμύδι μέχρι να πολτοποιηθεί Προσθέτουμε τα αυγά ρέγκας και το ξίδι, το χυμό λεμονιού και το ψωμί. Χτυπάμε στον πολυκόφτη μέχρι να πολτοποιηθούν καλά και να σχηματιστεί ένα ομοιογενές μείγμα. Ρίχνουμε το ελαιόλαδο, σε συνεχή αλλά αργή ροή, χτυπώντας ταυτόχρονα μέχρι να έχουμε μια λεία κρέμα.
Κρεμμύδι,Λεμόνι,Ρέγκα,Μικρασιατική Κουζίνα,Σμυνέικη Κουζίνα